喺一般淘汰賽入面，如果喺法定時間完場、加時上下半場共30分鐘都分唔出勝負，就會以互射十二碼嘅方式決勝負，雙方各派出五人梅花間竹噉輪住嚟射。頭五輪就以入波多啲嗰隊贏，如果打完頭五輪都分唔到勝負，就會進入突然死亡階段，到時任何一方射入而另一方射失，場波就會完。互射十二碼勝方就會贏咗成場比賽。